Έκθεση της Επιτροπής προς το Συμβούλιο για την εφαρμογή του παραρτήματος Χ του κανονισμού υπηρεσιακής κατάστασης (Κανονισμός αριθ. 3019/1987 του Συμβουλίου της 5ης Οκτωβρίου 1987) Έτος 2003

ΕΙΣΑΓΩΓΗ

Σύμφωνα με το άρθρο 101α του κανονισμού υπηρεσιακής κατάστασης, καθορίζονται στο παράρτημα X, με την επιφύλαξη των άλλων διατάξεων του εν λόγω κανονισμού, οι ειδικές και κατά παρέκκλιση διατάξεις που εφαρμόζονται στους υπαλλήλους που είναι τοποθετημένοι σε τρίτη χώρα.

Βάσει του άρθρου 14 του παραρτήματος X, "Κάθε χρόνο η Επιτροπή υποβάλλει στο Συμβούλιο έκθεση σχετικά με την εφαρμογή του παρόντος παραρτήματος και ιδίως όσον αφορά τον καθορισμό του ποσοστού της αποζημίωσης συνθηκών διαβίωσης σύμφωνα με το άρθρο 10".

Από την 1η Ιανουαρίου 1988, η Επιτροπή έχει εκπονήσει δεκατρείς εκθέσεις, οι οποίες αφορούν τις χρονικές περιόδους από Οκτώβριο 1987 έως Δεκέμβριο 1988, 1989, 1990-1991, 1992, 1993, 1994, 1995, 1996, 1997-1998, 1999, 2000, 2001 και 2002.

ΚΕΦΑΛΑΙΟ 1: ΓΕΝΙΚΕΣ ΔΙΑΤΑΞΕΙΣ

Αρθρο 1: Προσληψη

Το μόνιμο προσωπικό των εξωτερικών υπηρεσιών, το οποίο στις 31 Δεκεμβρίου 2002 αριθμούσε 853 θέσεις απασχόλησης (συμπεριλαμβανομένων 21 θέσεων που διατέθηκαν από άλλες γενικές διευθύνσεις εκτός της Relex, 1 θέσης που διατηρήθηκε κενή μετά την απόσπαση στην Ευρωπαϊκή Υπηρεσία για την Ανασυγκρότηση και των 5 "μετακινούμενων" θέσεων), αυξήθηκε κατά 100 θέσεις στο πλαίσιο της αποσυγκέντρωσης και μειώθηκε κατά 2 θέσεις στο πλαίσιο της εθελουσίας εξόδου, δηλαδή έφθασε, στα τέλη του 2003, τις 951 θέσεις απασχόλησης.

Στις 31 Δεκεμβρίου 2003, 833 από τις θέσεις αυτές είχαν καλυφθεί σε αντιπροσωπείες.

Θα πρέπει να σημειωθεί ότι η τρίτη φάση αποσυγκέντρωσης, η οποία αφορά κυρίως τη ζώνη ΑΚΕ, περιλαμβάνει μεγάλο αριθμό "προβληματικών" τόπων τοποθέτησης, για τους οποίους υπάρχει μικρός αριθμός υποψηφιοτήτων.

Στις 31 Δεκεμβρίου 2003, επί των 100 θέσεων απασχόλησης της τρίτης φάσης αποσυγκέντρωσης, είχαν προσληφθεί 43 μόνιμοι υπάλληλοι, ενώ βρίσκονταν σε εξέλιξη 25 ακόμη διαδικασίες για την πλήρωση θέσεων απασχόλησης.

Πραγματοποιήθηκαν πολλές εξωτερικές προσλήψεις ή ξεκίνησαν οι σχετικές διαδικασίες: 22 για την πλήρωση θέσεων της τρίτης φάσης αποσυγκέντρωσης και 12 για την πλήρωση θέσεων της δεύτερης φάσης.

Από τους 34 αυτούς επιλεγέντες υποψήφιους, 33 προέρχονται από τον εφεδρικό πίνακα προσλήψεων του διαγωνισμού COM/A/6/01.

AΡΘΡΟ 2: ΚΙΝΗΤΙΚΟΤΗΤΑ

Περίοδος εκ περιτροπής πλήρωσης θέσεων

Η περίοδος εκ περιτροπής πλήρωσης θέσεων 2003 αφορούσε 140 υπαλλήλους (175 το 2002) οι οποίοι ήταν εγγεγραμμένοι στον πίνακα για εκ περιτροπής πλήρωση θέσεων και αφορούσε:

- 40 μετακινήσεις από αντιπροσωπεία σε αντιπροσωπεία (76 το 2002)

- 65 μετακινήσεις από αντιπροσωπείες προς την έδρα (63 το 2002)

- 7 λήξεις καθηκόντων (15 το 2002)

- 28 υπαλλήλους που παρέμειναν στον τόπο διορισμού τους (21 το 2002)

Βάσει της αρχής της εναλλαγής των διορισμών μεταξύ των αντιπροσωπειών και της έδρας πραγματοποιήθηκαν:

- 65 μετακινήσεις από αντιπροσωπείες προς την έδρα και (63 το 2002)

- 63 μετακινήσεις από την έδρα σε αντιπροσωπείες (67 το 2002)

Ως εκ τούτου, πραγματοποιήθηκαν 175 μετακινήσεις (έναντι 221 το 2002) στο πλαίσιο της περιόδου εκ περιτροπής πλήρωσης θέσεων 2003.

Περίοδος ανακατανομής

Η ανακατανομή αφορούσε 6 θέσεις:

- 2 θέσεις προϊσταμένου διοίκησης (Σιγκαπούρη και Παρίσι) μετατράπηκαν σε «μετακινούμενες» θέσεις (μόνιμοι υπάλληλοι με βάση την έδρα, οι οποίοι παρέχουν έκτακτη στήριξη σε αντιπροσωπείες που αντιμετωπίζουν δυσχέρειες),

- 2 εσωτερικές αναδιοργανώσεις (αλλαγή κατηγορίας για τις θέσεις οικονομικά θέματα και συμβάσεις στη Βουλγαρία και τη Χιλή),

- 1 θέση κατηγορίας B αφαιρέθηκε από τη Λαϊκή Δημοκρατία του Κονγκό και διατέθηκε στην Ιορδανία,

- 1 θέση γραμματέα προϊσταμένου αντιπροσωπείας αφαιρέθηκε από την Κροατία και διατέθηκε στην περιφερειακή αντιπροσωπεία στη Γουιάνα.

Αρθρο 3: Μετεκπαιδευση

Το 2003 οι αποφάσεις μετεκπαίδευσης αφορούσαν 52 υπαλλήλους των εξωτερικών υπηρεσιών οι οποίοι επέστρεψαν στην έδρα σε μία από τις γενικές διευθύνσεις και στις υπηρεσίες των εξωτερικών σχέσεων στο πλαίσιο της πολιτικής για την εκ περιτροπής ανάθεση καθηκόντων.

ΚΕΦΑΛΑΙΟ 2: ΥΠΟΧΡΕΩΣΕΙΣ

Αρθρο 4: Ασκηση καθηκοντων στον τοπο υπηρεσιασ

Στο άρθρο αυτό δεν υπάρχουν σχόλια.

Αρθρο 5: Στεγαση

Κατά το 2003, η ΓΔ Εξωτερικές Σχεσεις εξακολουθησε το έγο της όσον αφορά τα πρότυπα στέγασης που εφαρμόζονται στις τρίτες χώρες, έτσι ώστε να διευκολυνθεί η μεταβίβαση διοικητικών αρμοδιοτήτων στις αντιπροσωπείες.

Με τον τρόπο αυτό εγκρίθηκαν 21 νέα πρότυπα το 2003.

´Αλλα 14 πρότυπα υποβλήθηκαν στη ΓΔ Προϋπολογισμός προς έγκριση.

ΚΕΦΑΛΑΙΟ 3: ΣΥΝΘΗΚΕΣ ΕΡΓΑΣΙΑΣ

ΑΡΘΡΑ 6, 7 ΚΑΙ 9: ΕΤΗΣΙΕΣ ΑΔΕΙΕΣ

Οι υπάλληλοι που υπηρετούν στις τρίτες χώρες εξακολουθούν να καταβάλουν προσπάθειες προκειμένου να χρησιμοποιήσουν τα δικαιώματά τους και να περιορίσουν τον ιδιαίτερα σημαντικό αριθμό ημερών αδείας, ακολουθώντας με τον τρόπο αυτό τις συστάσεις της έδρας. Θα πρέπει ωστόσο να σημειωθεί ότι η διαδικασία διοικητικής αποσυγκέντρωσης καθώς και η διαδικασία διοικητικής αποκέντρωσης, παρά την αύξηση του προσωπικού, προκάλεσαν αύξηση του φόρτου εργασίας, ο οποίος εμπόδισε ως ένα βαθμό τους υπαλλήλους να χρησιμοποιήσουν τις ημέρες αδείας που θα ήθελαν.

Ο παρακάτω πίνακας δείχνει σαφώς ότι οι μεταφορές περισσοτέρων από 14 ημερών παρέμειναν σταθερές, σε ποσοστό, σε σχέση με το προηγούμενο έτος

(42% έναντι 41%), όπως και εκείνες μεταξύ 36 και 70 ημερών που παρέμειναν

στο 6%.

>ΘΕΣΗ ΠIΝΑΚΑ>

Θα πρέπει επίσης να σημειωθεί ότι το 2003 η έγκριση της μεταφοράς αδείας, εντός του ορίου των 35 εργάσιμων ημερών, αποκεντρώθηκε στο επίπεδο του προϊσταμένου αντιπροσωπείας.

ΑΡΘΡΑ 8 και 9 παραγραφοσ 2: εκτακτη χορησηση αδειασ αναπαυσησ

Στο πλαίσιο της συνήθους ετήσιας χρήσης, η Επιτροπή αποφάσισε στις 6 Φεβρουαρίου 2003 την κατ' εξαίρεση χορήγηση αδειών ανάπαυσης για το 2003 μόνο για τους τόπους διορισμού όπου οι συνθήκες διαβίωσης κρίθηκαν "ιδιαίτερα δυσχερείς" βασιζόμενη σε παραμέτρους που χρησιμοποιήθηκαν για τον ετήσιο καθορισμό της αποζημίωσης συνθηκών διαβίωσης, και για τους τόπους σε κατάσταση κρίσης.

Η συνέχιση της αυστηρής εφαρμογής των όρων που αναφέρονται στο άρθρο 8 του παραρτήματος Χ εκφράσθηκε με τη χορήγηση του δικαιώματος αυτού για 24 τόπους υπηρεσίας, το 2003 (βλ. παράρτημα Ι) έναντι 28 κατά το 2002. Για τους τόπους σε κατάσταση κρίσης το δικαίωμα αυτό παρέχεται ανάλογα με την πραγματική διάρκεια της κρίσης.

ΚΕΦΑΛΑΙΟ 4: ΚΑΘΕΣΤΩΣ ΑΠΟΔΟΧΩΝ ΚΑΙ ΚΟΙΝΩΝΙΚΑ ΠΛΕΟΝΕΚΤΗΜΑΤΑ

ΤΜΗΜΑ 1: ΚΑΘΕΣΤΩΣ ΑΠΟΔΟΧΩΝ ΚΑΙ ΟΙΚΟΓΕΝΕΙΑΚΑ ΕΠΙΔΟΜΑΤΑ

Αρθρο 10 παραγραφοσ 1: Αποζημιωση συνθηκων διαβιωσησ

Η Επιτροπή αποφάσισε στις 11 Δεκεμβρίου 2002 με τους συντελεστές αποζημίωσης λόγω συνθηκών διαβίωσης για το οικονομικό έτος 2003, όπως αυτοί εμφαίνονται στον πίνακα του παραρτήματος II (3 αυξήσεις: από 25% σε 35% στις Νήσους Σολομώντος και από 15% σε 20% στο Ισραήλ (Τελ Αβίβ) και στη Συρία.

ΑΡΘΡΟ 10 ΠΑΡΑΓΡΑΦΟΣ 2: ΣΥΜΠΛΗΡΩΜΑΤΙΚΗ ΑΠΟΖΗΜΙΩΣΗ

Το 2003, καταβλήθηκε συμπληρωματική αποζημίωση, βάσει των αποφάσεων της Επιτροπής, στους υπαλλήλους που ήταν τοποθετημένοι στις ακόλουθες χώρες:

>ΘΕΣΗ ΠIΝΑΚΑ>

Αρθρα 11 και 12: Λεπτομερειες καταβολησ των αποδοχων

Όσον αφορά το νόμισμα στο οποίο καταβλήθηκαν οι αποδοχές το 2003, οι μέσοι όροι των ποσοστών σε σχέση με τους ενδιαφερόμενους υπαλλήλους είναι οι ακόλουθοι:

- Το 79% επέλεξε την καταβολή των αποδοχών του σε ευρώ κατ' εφαρμογή του άρθρου 11 του παραρτήματος 10 του κανονισμού υπηρεσιακής κατάστασης,

- το 15% ζήτησε την καταβολή τμήματος των αποδοχών του σε τοπικό νόμισμα. Μεταξύ αυτών το 61% ζήτησε το ανώτατο επιτρεπόμενο όριο από τις εσωτερικές οδηγίες που αφορούν το άρθρο 12 του παραρτήματος Χ του κανονισμού υπηρεσιακής κατάστασης (80%), οι δε υπόλοιποι επέλεξαν ποσοστά που κυμαίνονται μεταξύ 15 και 78%,

- Στην Ιαπωνία συνέχισε να επιτρέπεται, μέχρι τον Νοέμβριο 2003, το ποσοστό 90% κατ' εφαρμογή του άρθρου 1 παράγραφος 2 των εσωτερικών οδηγιών που αφορούν το άρθρο 12 του παραρτήματος Χ του κανονισμού υπηρεσιακής κατάστασης,

- Στην Ιαπωνία συνέχισε να επιτρέπεται, μέχρι τον Νοέμβριο 2003, το ποσοστό 90% κατ' εφαρμογή του άρθρου 1 παράγραφος 2 των εσωτερικών οδηγιών που αφορούν το άρθρο 12 του παραρτήματος Χ του κανονισμού υπηρεσιακής κατάστασης,

- Από έρευνα που διεξήγαγε η Διοικητική Μονάδα Κ.2 συνήχθη το συμπέρασμα ότι οι προϋποθέσεις βάσει των οποίων είχε εγκριθεί ανώτατο όριο 90% δεν ίσχυαν πλέον και, ως εκ τούτου, το ποσοστό μειώθηκε και πάλι σε 80% από τον Δεκέμβριο του 2003,

- τέλος το 6% ζήτησε βάσει κατάλληλων δικαιολογητικών την καταβολή τμήματος των αποδοχών του σε νόμισμα άλλο από εκείνο του τόπου διορισμού κατ' εφαρμογή του άρθρου 12 δεύτερο εδάφιο του παραρτήματος Χ του κανονισμού υπηρεσιακής κατάστασης (Ανγκόλα, Γεωργία, Καζακστάν, Λαϊκή Δημοκρατία του Κονγκό, Ρωσία και Ουκρανία).

Αρθρο 13: Διορθωτικοι συντελεστεσ

Το Συμβούλιο εξέδωσε, στις 23 Ιουλίου 2003, τον κανονισμό αριθ. 1338/2003 [1] για τον καθορισμό των διορθωτικών συντελεστών που εφαρμόζονται από την 1η Ιανουαρίου 2003 και, στις 9 Ιανουαρίου 2004, τον κανονισμό αριθ. 64/2004 [2] για τον καθορισμό των διορθωτικών συντελεστών που εφαρμόζονται από την 1η Ιουλίου 2003.

[1] ΕΕ L αριθ. 189 της 29.7.2003, σ. 1.

[2] ΕΕ L αριθ. 10 της 16.1.2004, σ. 1.

Εξάλλου, η Επιτροπή ενέκρινε, στις 20 Νοεμβρίου 2003 [3] την απόφαση για την αναπροσαρμογή των διορθωτικών συντελεστών που εφαρμόζονται από την 1η Φεβρουαρίου, 1η Μαρτίου, 1η Απριλίου, 1η Μαΐου και 1η Ιουνίου 2003 στις αποδοχές των υπαλλήλων των Ευρωπαϊκών Κοινοτήτων που είναι τοποθετημένοι σε τρίτες χώρες.

[3] ΕΕ L αριθ.308 της 25.11.2003, σ. 25.

Κατά το 2003, διεξήχθη διάλογος μεταξύ των αρμοδίων υπηρεσιών της ΓΔ Εξωτερικές Σχέσεις και της Eurostat σχετικά με την αναθεώρηση των διαδικασιών υπολογισμού των διορθωτικών συντελεστών, με απώτερο στόχο τη βελτίωση της σχέσης κόστους/οφέλους.

Επιτεύχθηκε συμφωνία όσον αφορά διαδικασία που συνίσταται, αφενός, στη βελτίωση της παρακολούθησης των διορθωτικών συντελεστών στις χώρες με σχετικά υψηλό κόστος ζωής (έτσι ώστε να μειωθεί η συχνότητα των γεωγραφικών συγκριτικών ερευνών που κοστίζουν περισσότερο) και, αφετέρου, στη χρησιμοποίηση εναλλακτικών αξιόπιστων πηγών (π.χ. ΟΗΕ) για την παρακολούθηση των διορθωτικών συντελεστών στις χώρες με διαρθρωτικά χαμηλότερο κόστος ζωής από αυτό των Βρυξελλών (για την επίτευξη περαιτέρω οικονομιών).

Αρθρο 15: Σχολικα επιδοματα

Το συνολικό ποσό που καταβλήθηκε για σχολικά επιδόματα ανήλθε για το έτος 2002/2003 σε 4.371.421,80 ευρώ. Επίσης, το σύστημα χορήγησης προκαταβολών επί των σχολικών επιδομάτων διατηρήθηκε για τους υπαλλήλους που είχαν να αντιμετωπίσουν ιδιαίτερα υψηλές σχολικές δαπάνες. Όλες οι προκαταβολές που καταβλήθηκαν για το σχολικό έτος 2002/2003 ρυθμίστηκαν εντός των προβλεπομένων προθεσμιών.

Όπως και κατά τα προηγούμενα έτη, η σχετικά υψηλή συναλλαγματική ισοτιμία του γεν οδήγησε την Επιτροπή στο να επιτρέψει την υπέρβαση του ετήσιου ανώτατου ορίου επιστροφής κατά το σχολικό έτος 2002/2003 για τους υπαλλήλους που είναι τοποθετημένοι στην Ιαπωνία τα παιδιά των οποίων φοιτούν σε διεθνές σχολικό ίδρυμα στη χώρα αυτή.

Εξάλλου, λόγω της γενικής αύξησης των σχολικών δαπανών πέραν του πληθωρισμού, αφενός, και των ιδιαίτερα υψηλών σχολικών δαπανών σε ορισμένες αντιπροσωπείες και ιδίως στην Ουάσιγκτον και τη Νέα Υόρκη, αφετέρου, η Επιτροπή επέτρεψε την υπέρβαση του ανώτατου ορίου.

Ωστόσο, η υπέρβαση αυτή εγκρίθηκε κατ' εξαίρεση αποκλειστικά και μόνο για τα παιδιά που φοιτούν στον τόπο υπηρεσίας, σε διεθνή σχολεία που χορηγούν ευρωπαϊκά/διεθνή baccalaurιats, όπως για παράδειγμα το Lycιe franηais, το British School, η Deutsche Schule και το αμερικανικό/διεθνές σχολείο.

'Oπως και το προηγούμενο έτος, σκοπός της εγγραφής των παιδιών σ' αυτά τα σχολεία είναι να εξασφαλισθεί η συνέχεια της φοίτησής τους. Ως εκ τούτου, σύμφωνα πάντα με την αρχή της συνέχειας των σπουδών, σε τέσσερις υπαλλήλους υπό επανατοποθέτηση εγκρίθηκε επίσης η υπέρβαση του ανώτατου ορίου κατά το σχολικό έτος 2002/2003.

Το συνολικό ποσό που καταβλήθηκε στο πλαίσιο της υπέρβασης του ανώτατου ορίου για το σχολικό έτος 2002/2003 (συμπεριλαμβανομένης της Ιαπωνίας) ανήλθε σε 245.441,10 ευρώ.

Θα πρέπει να σημειωθεί ότι η αύξηση των δημοσιονομικών δαπανών για σχολικά επιδόματα είναι ανάλογη της σταθερής αύξησης του αριθμού των φακέλων.

ΑΡΘΡΟ16: ΑΠΟΖΗΜΙΩΣΕΙΣ ΕΓΚΑΤΑΣΤΑΣΗΣ ΚΑΙ ΕΠΑΝΕΓΚΑΤΑΣΤΑΣΗΣ

Το συνολικό ποσό που καταβλήθηκε για αποζημιώσεις εγκατάστασης και επανεγκατάστασης ανήλθε , το 2003, σε 2.766.468,64 ευρώ (έναντι 3.011.812,79 ευρώ, το 2002).

Το ποσό αυτό κατανεμήθηκε ως εξής :

* Αποζημιώσεις εγκατάστασης

- 2.141.125,32 ευρώ για τις πληρωμές στο Βέλγιο,

- 475.306,73 ευρώ για τις πληρωμές σε τοπικό νόμισμα με εφαρμογή του διορθωτικού συντελεστή.

* Αποζημιώσεις επανεγκατάστασης

- 95.069,29 ευρώ (περιλαμβανομένου του διορθωτικού συντελεστή) για τις πληρωμές στο ίδιο νόμισμα,

- 54.967,30 ευρώ (περιλαμβανομένου του διορθωτικού συντελεστή) για τις πληρωμές σε άλλα νομίσματα.

ΤΜΗΜΑ 2: ΚΑΝΟΝΕΣ ΠΟΥ ΔΙΕΠΟΥΝ ΤΗΝ ΕΠΙΣΤΡΟΦΗ ΕΞΟΔΩΝ

Αρθρο 17: Επιστροφη εξοδων που πραγματοποιηθηκαν για τη μετακομιση τησ οικοσκευησ και πραγματικων εξοδων εγκαταστασησ για τον υπαλληλο ο οποιοσ δεν διαθετει πλεον στον ιδιο τοπο υπηρεσιασ επιπλωμενη κατοικια που εχει θεσει στη διαθεση του το θεσμικο οργανο

Το άρθρο αυτό δεν εφαρμόστηκε το 2002.

Αρθρο 18: Προσωρινη στεγαση

Το 2003 ελήφθησαν 270 αποφάσεις έγκρισης προσωρινής στέγασης (187 το 1998, 163 το 1999, 195 το 2000, 184 το 2001 και 318 το 2002).

Αρθρο 19: Υπηρεσιακα οχηματα/χιλιομετρικη αποζημιωση

Εν αναμονή της έγκρισης των νέων προτύπων για τον στόλο οχημάτων, ισχύουν πάντοτε οι κανόνες για τη χρήση οχημάτων, οι οποίοι χρονολογούνται από το 1996 και αναθεωρήθηκαν το 1998.

Το ύψος της χιλιομετρικής αποζημίωσης παραμένει αμετάβλητο (0,26 ευρώ/χλμ και 0,36 ευρώ/χλμ για τα 4 x 4).

Αρθρο 20: Εξοδα ταξιδιου λογω αδειασ αναπαυσησ

Τα έξοδα ταξιδιού λόγω άδειας ανάπαυσης επιστράφηκαν για την απόσταση μεταξύ του τόπου διορισμού και του τόπου ανάπαυσης τον οποίο καθορίζει η Επιτροπή. Σε περιπτώσεις επιλογής άλλου τόπου ανάπαυσης, η επιστροφή πραγματοποιήθηκε μέχρι το όριο της προαναφερθείσας απόστασης. Οι δαπάνες που πραγματοποιήθηκαν το 2003, ανήλθαν σε 577.569 ευρώ.

Αρθρο 21: Επιστροφη των εξοδων μεταφορασ προσωπικων αντικειμενων, μετακομισεων, φυλαξησ οικοσκευης

Το 2003 πραγματοποιήθηκαν 331 μετακομίσεις (266 το 1998, 237 το 1999, 278 το 2000, 324 το 2001 και 358 το 2002)) με βάση τους κανόνες μετακόμισης των προσωπικών ειδών, οι οποίοι αναθεωρήθηκαν το 1997 και εφαρμόσθηκαν το 1998.

Αρθρο 23:Επιστροφη του ενοικιου οταν δεν εχει τεθει στη διαθεση του υπαλληλου κατοικια απο μερους του θεσμικου οργανου

Υπήρξαν 40 περιπτώσεις στις οποίες εφαρμόζεται το άρθρο 23 (10 το 1999, 8 το 2000, 7 το 2001 και 31 το 2002).

ΤΜΗΜΑ 3: ΚΟΙΝΩΝΙΚΗ ΑΣΦΑΛΙΣΗ

Αρθρο 24 παραγραφος 3: Επειγων και ιδιαιτερα επειγων επαναπατρισμοσ για λογουσ υγειασ

Κατά το 2003, η Ιατρική Υπηρεσία ενέκρινε 33 περιπτώσεις επαναπατρισμού για λόγους υγείας, εκ των οποίων οι 27 ήταν επείγουσες και οι 6 ιδιαίτερα επείγουσες.

Τα ετήσια ασφάλιστρα για αεροπορικό ασθενοφόρο SOS ανήλθαν σε 15.525 ευρώ για το έτος 2003.

Αρθρο 25: Καλυψη κατα ατυχηματων για τουσ ελκοντες δικαιωματα από τον υπαλληλο

Το 2003, υποβλήθηκαν 5 φάκελοι για «ατυχήματα» στο πλαίσιο της ασφάλειας που καλύπτει τους έλκοντες δικαιώματα από τον υπάλληλο.

ΠΑΡΑΡΤΗΜΑ I

KAΘΟΡΙΣΜΟΣ ΤΟΥ ΔΙΚΑΙΩΜΑΤΟΣ ΑΔΕΙΑΣ ΑΝΑΠΑΥΣΗΣ

(´Αρθρο 8 του παραρτήματος Χ)

Ημερομηνία ισχύος: 1η Ιανουαρίου 2003

>ΘΕΣΗ ΠIΝΑΚΑ>

ΠΑΡΑΡΤΗΜΑ II

ΠΙΝΑΚΑΣ ΤΟΠΩΝ ΥΠΗΡΕΣΙΑΣ ΚΑΙ ΠΟΣΟΣΤΩΝ

ΑΠΟΖΗΜΙΩΣΗΣ ΛΟΓΩ ΣΥΝΘΗΚΩΝ ΔΙΑΒΙΩΣΗΣ

(´Αρθρο 10 του παραρτήματος X)

Ημερομηνία ισχύος: 1η Ιανουαρίου 2003

>ΘΕΣΗ ΠIΝΑΚΑ>